**Všeobecne záväzné nariadenie obce Šumiac č.2/2021**

**o miestnom poplatku za komunálne odpady a drobné stavebné odpady**

Obec Šumiac na základe ustanovenia § 6 a §11 ods.4 písm. d),e) a g) zákon SNR č .369/1990 Zb. o obecnom zriadení v znení zmien a doplnkov a zákon NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zákonov vydáva pre územie obce Šumiac toto Všeobecné záväzné nariadenie o miestnom poplatku za komunálne odpady a drobné stavebné odpady .

**I . ČASŤ**

**SPOLOČNÉ USTANOVENIA**

**§ 1 Predmet úpravy**

**1.** Týmto všeobecné záväzným nariadením obce Šumiac sa ukladá na území obce Šumiac miestny poplatok za komunálne odpady a drobné stavebné odpady (ďalej len „poplatok „) v zmysle § 2, ods. 2 zákon č. 582/2004 Z. z .o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov ( ďalej len,, zákon č. 582/2004 .“)s účinnosťou od 1. januára 2021.

**2.** Základné náležitosti o poplatku sú ustanovené v § 77 až 83 zákona č.582/2004.

**3.** Toto všeobecne záväzné nariadenie upravuje:

1. stanovenie sadzieb poplatku v nadväznosti na zavedený zber odpadu
2. určenie spôsobu vyrubenia a platenia poplatku
3. stanovenie podmienok pre vrátanie, zníženie a odpustenie poplatku .

**4.**Pre účely tohto VZN sa zdaňovacím obdobím poplatku rozumie kalendárny rok .

**§ 2 Všeobecné ustanovenia**

1.V zmysle § 77 ods. 2 zákona č.582/2004 poplatok platí poplatník ,ktorým je:

1. fyzická osoba, ktorá ma v obci trvalý pobyt alebo prechodný pobyt, alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sa, trvalý trávnatý porast na iný účel ako na podnikanie , pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len „nehnuteľnosť“),
2. právnická osoba, je oprávnená užívať alebo užíva nehnuteľnosť na území obce na iný účel ako na podnikanie,
3. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

2.Poplatok od poplatníka v ustanovenej výške pre obce vyberá a za vybraný poplatok ručí :

1. vlastník nehnuteľnosti, ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí, ak nedošlo k určeniu zástupcu alebo správcu , obec spomedzi vlastníkov alebo spoluvlastníkov zástupcu, ktorý pre obec poplatok vyberie,
2. správca ,ak je vlastníkom nehnuteľnosti štát, vyšší územný celok alebo obec.

**§ 3 Oznamovacia povinnosť**

1.Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30dní odo dňa vzniku poplatkovej povinnosti v zmysle § 80 ods. 1 zákona NR SR č. 582/2004.

2.Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa, keď tieto nastali.

3.V prípade ,že si poplatník nesplní oznamovaciu povinnosť pre výpočet poplatku, správca dane vychádza z posledných jemu známych údajov .

4.V prípade poplatníkov podľa § 2, ods. 1, písm. b) a c) ( právnické osoby a podnikatelia) poplatník podáva oznámenie na predpísanom tlačive, ktoré je prílohou č.1 k tomuto VZN (ďalej len ,, tlačivo KO –oznámenie .

**II. ČASŤ**

**PAUŠÁLNY SYSTEM POPLATKU**

**§ 4 Určenie paušálneho poplatku**

1.Pre poplatníkov podľa § 2 ods. 1, písm. a) (fyzické osoby ) platí na území obce Šumiac paušálny systém platenia poplatku.

2.Obec určí poplatok ako súčin paušálnej sadzby poplatku a počtu kalendárnych dní v zdaňovacom období, počas ktorých má alebo bude mať poplatník podľa ods. 1, písm. a) v obci trvalý pobyt alebo prechodný pobyt alebo po čas ktorých nehnuteľnosť užíva alebo je oprávnený ju užívať.

**§ 5 Paušálna sadzba poplatku**

1.Sadzba poplatku za drobný stavebný odpad je 0,16eur/kg.

2.Paušálna sadzba poplatku za komunálny odpad na osobu a deň je 0,06027397 eur.

**§ 6 Postup pri vyrubení poplatku a splatnosť poplatku**

1.Obec v zmysle § 81 zákona č. 582/2004 vyrubuje poplatok rozhodnutím na celé zdaňovacie obdobie.

Vyrubený poplatok je splatný do 15 dní odo dňa nadobudnutia právoplatnosti rozhodnutia .

2.Splatnosť poplatku vyrubeného rozhodnutím je určená takto:

a) do 22 eur je poplatok splatný do 15 dní odo dňa nadobudnutia právoplatnosti rozhodnutia,

b) nad 22 eur je poplatok splatný v dvoch splátkach a to prvá splátka je splatná do 15 dní odo dňa nadobudnutia právoplatnosti rozhodnutia, druhá splátka je splatná v lehote určenej v rozhodnutí, ktorým sa vyrubuje poplatok.

3.Vyrubený poplatok môže poplatník zaplatiť naraz aj vtedy, ak je vyšší ako je uvedený v odseku 2 v lehote do 15 dní odo dňa nadobudnutia právoplatnosti rozhodnutia .

**§ 7 Spôsob, forma a miesto na zaplatenie poplatku**

1.Poplatok za KO sa uhrádza do pokladne obecného úradu vo Šumiaci v hotovosti alebo bezhotovostným prevodom na účet obce, číslo účtu 2000972001/5600 vedený v Prima banke Slovensko, a.s., pobočka Brezno, IBAN: SK575600 0000 0020 0097 2001.

2.Poplatník prinesie drobný stavebný odpad na zberné miesto zamestnancovi obce, ktorý ho preberie a vydá mu vážny lístok . Na základe vážneho lístku je poplatník povinný uhradiť poplatok za drobný stavebný odpad priamo v pokladni Obecného úradu. Lehota zaplatenia poplatku za drobné stavebné odpady je určená v deň odovzdania drobného stavebného odpadu .

3. Zberným miestom je budova bývalých garáží Obecného úradu stojaca na parceliach číslo C-32/5 a parcele C-5485/8.

4. Obec zabezpečí 2x ročne veľkokapacitné kontajnery na drobný stavebný odpad na náklady obce. Obec si určí po dohode s dodávateľom veľkokapacitných kontajnerov termín na uloženie kontajnerov v obci.

**III.ČASŤ**

**MNOŽSTVOVÝ ZBER**

**§ 8 Určenie poplatku pre množstvový zber**

1.Pre poplatníkov podľa § 2 ods. 1, písm. b) a c) (právnické osoby a podnikatelia) platí na území obce Šumiac množstvový zber.

2.Obec určí poplatok ako súčin frekvencie odvozov, sadzby a objemu zbernej nádoby, ktorú poplatník užíva v súlade so zavedeným systémom zberu komunálnych odpadov a drobných stavebných odpadov .

**§ 9 Sadzba poplatku pri množstvovom zbere**

1.Na území obce Šumiac sa používajú tieto typy zberných nádob :

a) 60 l zberná nádoba,

b) 110 l zberná nádoba,

c) 1100 l zberná nádoba.

2.Ak je zberná nádoba na zmesový komunálny odpad určená na vyprázdnenie, musí byť označená žetónom .

3.Sadzba poplatku je 0,02549998 eura za jeden liter alebo dm3 komunálnych odpadov . Cena jedného žetónu, ktorá sa vypočíta ako súčin objemu zbernej nádoby a sadzby na liter komunálnych odpadov , je pre jednotlivé typy zberných nádob nasledovná :

1. 1,529 eur pre označenie zbernej nádoby o objeme 60 l,
2. 2,805 eur pre označenie zbernej nádoby o objeme 110 l,
3. 28,05 eur pre označenie zbernej nádoby o objeme 1100 l.

**§10 Frekvencia vývozov pri množstvom zbere**

1.Poplatník podľa § 2 ods. 1, písm. b) a c) je v zmysle §3 povinný nahlásiť frekvenciu vývozov na tlačive KO- oznámenie do 30. Januára bežného roka . Poplatník je povinný riadiť sa stanoveným rozpisom odvozu komunálneho odpadu stanoveného firmou Brantner v danom roku.

2.Poplatník podľa § 2ods. 1, písm. b) a c) si môže počet odvozov odpadu nad rámec §9 ods. 1 zabezpečiť aj počas kalendárneho roka zakúpením žetónu, pri čom výška poplatku za žetón je v zmysle §9 ods. 3 závislá od veľkosti požívanej zbernej nádoby .

3.Zbernú nádobu poplatník označí žetónom pred zberom a vyprázdnením.

4.Ak obec zistí, že zvolená frekvencia vývozu alebo objem zbernej nádoby poplatníkovi nestačí , má právo zvýšiť frekvenciu vývozu alebo zbernej nádoby na náklady poplatníka.

**§11 Platenie poplatku pri množstvom zbere**

1.Obec vydá poplatníkovi oznámenie o určení poplatku.

2.Poplatok sa uhrádza do pokladne obecného úradu v Šumiaci v hotovosti alebo bezhotovostným prevodom na účet obce, číslo účtu 20 0097 2001/5600 vedený v Prima banke Slovensko ,a.s. , pobočka Brezno, IBAN : SK57 5600 0000 0020 0097 2001 (ďalej len ,, účet obce´´).

Povoľujú sa dve splátky poplatku. Prvá splátka je splatná do 15 dní odo dňa nadobudnutia právoplatnosti oznámenia o určení poplatku . Splatnosť druhej splátky bude určená v oznámení o určení poplatku .

3.Po úhrade poplatku budú poplatníkovi bezplatne vydané žetóny na označenie zbernej nádoby pred zberom a odvozom odpadu .

4.Žetóny v zmysle § 5 ods. 2 si poplatníci kupujú v pokladni obecného úradu vo Šumiaci .

Poplatníci môžu úhradu vykonať aj bezhotovostne na účet obce . Žetóny sa vydajú až po prípise úhrady na účet obce.

5.Ak vznikne poplatková povinnosť v priebehu určeného obdobia, poplatok je splatný jednorazovo do 15 dní odo dňa doručenia oznámenia o určení poplatku, pokiaľ správca dane neurčí v oznámení o určení poplatku splatnosť poplatku inak.

6.Do dňa doručenia oznámenia sa povoľujú vydať žetóny na označenie zbernej nádoby pred zberom a odvozom odpadu poplatníkovi bezplatne na protipodpis poplatníka. Tieto budú odrátané po úhrade poplatku z celkového počtu uhradených žetónov.

**§ 12 Označenie platby pri množstvovom zbere**

1.Poplatník je povinný označiť platbu poplatku variabilným symbolom, ktorý je uvedený v oznámení o určení poplatku.

**IV.ČASŤ**

**§ 13 odpustenie poplatku**

**1.Poplatok sa odpúšťa fyzickým a právnickým osobám, ktoré v obci vlastnia len pozemok/časť pozemku/pozemky a zároveň nie sú vlastníkmi stavby /časti stavby/stavieb a nevytvárajú v obci komunálny odpad.**

**2. Odpustiť poplatok za komunálny odpad celkom alebo čiastočne je možné tým poplatníkom, ktorých nehnuteľnosti sa nachádzajú na odľahlých samotách, v neprístupnom teréne alebo kde nie je možné z technického hľadiska zabezpečiť prístup technike spoločnosti, ktorá vykonáva zvoz komunálneho odpadu .**

**Podmienkou odpustenia poplatku alebo zníženia poplatku je podanie žiadosti v príslušnom zúčtovacom (spoplatňovacom) období.**

**Konkrétne sa myslí oblasť katastrálneho územia Šumiac a to Zlatno-Za Hôrkou a Krivý Potok pre celkové odpustenie a čiastočné odpustenie, teda zníženie poplatku o 50% pre Horská Chata pod Kráľovou Hoľou, ktorý si odpad budú zvážať vlastným motorovým vozidlom do obecných smetných nádob na to určených pri obecnom úrade.**

3.Obec na základe žiadostipoplatok odpustí poplatníkovi podľa §2 ods.1,písm.a)za obdobie, za ktoré poplatník správcovi dane preukáže na základe podkladov , **že viac ako 90 dní v zdaňovacom období sa nezdržiava alebo sa nezdržiaval na území obce Šumiac a zároveň platí za KO v inej obci alebo meste .**

4.Podkladmi pre odpustenie poplatku podľa **ods.3** sú hodnoverné doklady, z ktorých **jednoznačne vyplýva počet dní pobytu poplatníka mimo obce Šumiac, a to:**

a)Potvrdenie nápravno-výchovného zariadenia o výkone väzby príp. trestu, alebo

b)potvrdenie zariadenia poskytujúceho služby zdravotnej starostlivosti pobytovou formou, alebo

c)potvrdenie zariadenia poskytujúceho sociálne služby pobytovou formou,

**d)potvrdenie o prechodnom pobyte v inej obci na území Slovenskej republiky spolu s potvrdením od príslušného úradu o zaplatení poplatku za komunálny odpad v tejto obci.**

**5.Podkladmi** pre odpustenie poplatku podľa ods. 3 sú hodnoverné doklady , z ktorých **jednoznačne vyplýva počet dní pobytu poplatníka mimo územia SR a to:**

a)Doklad vecne príslušného úradu o pobyte v zahraničí ( úrad prihlasovania obyvateľstva, rezidentské povolenie, víza, letenka a pod.),alebo

b) potvrdenie zamestnávateľa zo zahraničia ,alebo

c) potvrdenie o úhrade odvodov z príjmu v zahraničí, alebo

d) potvrdenie o štúdiu v zahraničí, alebo

e) potvrdenie od agentúry, ktorá sprostredkovala pobyt v zahraničí, alebo

f) potvrdenie zamestnávateľa (SR)pre ktorého poplatníka vykonáva prácu v zahraničí, alebo

g) čestné vyhlásenie o pobyte mimo územia SR overené v mieste pobytu v zahraničí, alebo

h) potvrdenie o zaplatení KO v inej obci alebo meste.

6.**V prípade, že doklady nie sú v slovenskom alebo českom jazyku, je potrebné k dokladom predložiť aj preklad (nie je potrebný úradný preklad).**

7.Ak si v zdaňovacom období poplatník neuplatní nárok na odpustenie poplatku do **30.11**. príslušného kalendárneho roka podaním žiadosti a v tejto lehote nepredloží príslušné doklady podľa ods.3 a 4, nárok na odpustenie poplatku za toto obdobie zaniká.

8.V prípade, ak poplatník má nedoplatky na poplatku za predchádzajúce zdaňovacie obdobia, nemá nárok na odpustenie poplatku.

**§ 14 Zníženie poplatku o 50%**

1.Obec na základe žiadosti poplatok zníži o 50% poplatníkovi podľa § 2 ods. 1, písm. a) za obdobie , za ktoré poplatník správcovi dane preukáže na základne podkladov, že viac ako 90 dní v zdaňovacom období sa nezdržiaval na území obce Šumiac .

**2.Podkladmi pre zníženie poplatku o 50%** sú hodnoverné doklady, z ktorých jednoznačne vyplýva počet dní pobytu poplatníka mimo obce Šumiac, a to:

a) potvrdenie o ubytovaní v zariadení poskytujúcom prechodné ubytovanie ( študentský domov, internát , ubytovňa alebo privát – nájomná zmluva a  pod.),

b)potvrdenie zamestnávateľa o výkone práce v inej obci na území Slovenskej republiky počas príslušného zdaňovacieho obdobia spolu s potvrdením o prechodnom pobyte,

c)Platná nájomná zmluva spolu s potvrdením o prechodnom pobyte alebo potvrdenie z inej obce o zaplatení poplatku z titulu prechodného pobytu,

d)List vlastníctva na nehnuteľnosť, v ktorej sa prechodne zdržiava a poplatník je jej vlastníkom, z dôvodu výkonu zamestnania alebo štúdia spolu s potvrdením o prechodnom pobyte.

e) preukaz ŤZP osoby.

3.Čestné vyhlásenie sa nepovažuje za doklad, ktorý odôvodňuje zníženie poplatku.

4.Ak si v zdaňovacom období poplatník neuplatní nárok na zníženie poplatku do 30.11. príslušného kalendárneho roka podaním žiadosti a v tejto lehote nepredloží príslušné doklady podľa ods. 4, nárok na zníženie poplatku za toto obdobie zaniká.

5.V prípade, ak poplatník má nedoplatky na poplatku za predchádzajúce obdobia, nemá nárok na zníženie poplatku.

**§ 15 Postup obce proti tvrdosti zákona**

Obec môže na základe žiadosti poplatníka na zmiernenie alebo odstránenie tvrdosti zákona vyrubený poplatok znížiť alebo odpustiť rozhodnutím .

**V. ČASŤ**

**§ 16 Zrušovacie ustanovenia**

Zrušuje sa všeobecne záväzne nariadenie obce Šumiac č. 3/2014 o miestnom poplatku za komunálne odpady a drobné stavebné odpady a dodatok č. 1/2019.

**§ 17 Záverečné ustanovenia**

1. Všeobecne záväzné nariadenie bolo vyvesené na úradnej tabuli a zverejnené na internetovej stránke obce : od 27.11.2020 do 11.12.2020

2. Pripomienky k návrhu VZN zasielať do: 6.12.2020

3 . Vyhodnotenie pripomienok dňa: 7.12.2020

4. Schválené na rokovaní OZ dňa: 14.12.2020

5. Schválené uznesením č. 116/OZ/2020

6. Zverejnené na úradnej tabuli: 15.12.2020

7. VZN nadobúda účinnosť dňa: 01.01. 2021

**PhDr. Jarmila Gordanová**

**starostka obce Šumiac**

Príloha č. 1

Obec Šumiac, Jegorovova 414, 97671 Šumiac, t.č. 048/6181318

**O Z N Á M E N I E**

**k miestnemu poplatku za komunálne odpady a drobné stavebné odpady**

v zmysle § **80** zákona č. **582/2004 Z.** Z. a platného Všeobecne záväzného nariadenia Obce Šumiac \_\_\_\_\_\_\_\_\_\_\_\_ o miestnom poplatku za komunálne odpady a drobné stavebné odpady


**VZNIK DAŇOVEJ POVINNOSTI □ ZMENA DAŇOVEJ POVINNOSTI □**

**ROK \_\_\_\_\_\_\_\_\_\_\_\_\_\_\_**

1. ODDIEL - ÚDAJE O PLATITEĽOVI:

|  |  |  |  |  |
| --- | --- | --- | --- | --- |
| Trvalý pobyt/ Adresa sídla: | Ulica, Súpisné číslo: | | | |
| \* | | | |
| Mesto / Obec | | PSČ | Telefón (mobil) |
|  | |  |  |
| Ostatné údaje: | Oprávnená osoba pri PO, zákonný zástupca pri FO na  podanie ohlásenia , | | Telefón (mobil) | E-mail |
|  | |  |  |
| Platiteľ poplatku: |  | fyzická osoba, ktorá je oprávnená užívať alebo uživa nehnuteľnosť nachádzajúcu sa na území obce na iný účel ako na oodnikanie | | |
|  | jrávnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na  Dodnikanie | | |
|  | právnická alebo fyzická osoba, ktorá je oprávnená uživať alebo užíva nehnuteľnosť nachádzajúcu sa na území obce na účel  podnikania /podnikateľ/ | | |


1. ODDIEL - ÚDAJE O NEHNUTEĽNOSTI, KTORÚ PLATITEĽ UŽÍVA ALEBO MÁ OPRÁVNENIE UŽÍVAŤ NA ÚZEMÍ OBCE (uvedie sa nehnuteľnosť, v ktorej sa bude plniť poplatková povinnosť- odberné miesto komunálneho odpadu)



Meno a priezvisko , titul / Obchodné meno

RCÍ Dátum vzniku/zmeny poplatkovej povinnosti: IČO:

□ vlastník nehnuteľnosti □ nájomca, užívateľ nehnuteľnosti



Mimo zberu - druh nehn. (rod.dom, rekr.chata, podn.stavba, byt...) + súpisné čislo

|  |  |  |
| --- | --- | --- |
| Adresa nehnuteľnosti  (odberné miesta zberu KO) | Zber -druh nehn. (rod.dom, rekr.chata, podn.stavba, byt...) + súpisné číslo | Poznámka (napr. mimo dosah smetiarskeho auta,...) |
|  |  |

Poznámka: Ak poplatník užíva alebo má oprávnenie užívať viac ako jednu nehnuteľnosť na území obce, vyplní v časti Zber - nehnuteľnosti, kde bude miesto odberu KO a v časti Mimo zberu - ostatné nehn., kde nebude odber KO.

POPLATNÍK BUDE PLATIŤ POPLATOK :

* FO-len za seba-IIA □ FO-za seba, aj za iné osoby (spoluvlastníci, rodinní príslušníci, iní..) -IIB ( uvedie, ktoré osoby v časti IV - spoločná zberná nádoba )
* PO, podnikatelia- za seba, aj za iné osoby - IIC □ PO, podnikatelia - len za seba -IID


( uvedie, ktoré osoby v časti IV - spoločná zberná nádoba )

□

prostredníctvom iného platiteľa PO, FO uveď názov, sídlo -IIE

V-

1. ODDIEL-ÚDAJE POTREBNÉ PRE VÝPOČET POPLATKU časť A



Prílohy

1. Výpis z obchodného registra, výpis zo živnostenského registra ...
2. Nájomné zmluvy, dohody, súhlas, pokiaľ sa vypľnf v odd. II.B, II.C, II.E

# PRíLOHA č.2

# Oznámenie

v zmysle § 80 zákona č. 582/2004 Z.z. a VZN obce Šumiac o poplatku *za* komunálny odpad **k poplatku za komunálne odpady a drobné stavebné odpady**

**poplatníka, ktorý je oprávnený užívať alebo užíva na území obce Šumiac nehnuteľnosť na iný účel ako na podnikanie** (byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, TTP)

**Poučenie:**

*Poplatník je povinný do 30 dní od vzniku poplatkovej povinnosti, prípadnej zmeny alebo zániku poplatkovej povinnosti ohlásiť toto obci.*

*Vyplnené tlačivo je poplatník povinný doručiť obci Šumiac osobne na obecný úrad alebo poštou na adresu:*

*Obec Šumiac, Jegorovova 414, 976 71 Šumiac.*

* *Ak poplatník požaduje zníženie alebo odpustenie poplatku, predloží súčasne s ohlásením doklady určené platným všeobecne záväzným nariadením obce Šumiac o poplatku za komunálny a drobný stavebný odpad, ktoré odôvodňujú zníženie alebo odpustenie poplatku.*

**Poplatník:**

priezvisko ...................................................... meno: ... rodné číslo: ................................

Ak má nehnuteľnosť viac spoluvlastníkov, môžu si určiť zástupcu, ktorý preberá povinnosti za nich. Ak niektorý zo spoluvlastníkov chce samostatne plniť povinnosti poplatníka musí vyplniť samostatné tlačivo./

**Adresa trvalého pobytu poplatníka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Korešpondenčná adresa poplatníka:** /ak sa líši od adresy trvalého pobytu/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Identifikácia nehnutelnosti: súpisné číslo**

**Identifikačné údaje osôb, za ktoré plní povinnosti poplatník /ostatní spoluvlastníci/**

**Priezvisko Meno RČ Trvalý pobyt**

**Potvrdzujem , že všetky údaje sú pravdivé a zodpovedám za prípadne škody,** ktoré vzniknú **uvedením nepravdivých alebo neúplných údajov.**

\*Vyplnit len v prípade, ak poplatník uhradí poplatok aj za ostatných spoluvlastníkov./manželia /

Dátum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis poplatníka: